Tom Hardy

Edward Thomas "Tom" Hardy
(born 15 September 1977) ialah seorang pelakon, penulis skrip dan penerbit Inggeris. Beliau membuat penampilan filem pertamanya dalam filem 2001, Black Hawk Down. Antara filem-filem Hardy yang lain termasuk Star Trek: Nemesis (2002), RocknRolla (2008), Bronson (2008), Inception (2010), Warrior (2011), Tinker Tailor Soldier Spy (2011), Lawless (2012), Locke (2013), The Drop (2014) dan The Revenant (2015) dimana untuk itu beliau dicalonkan untuk Anugerah Akademi bagi kategori Pelakon Lelaki Sokongan Terbaik. Beliau juga melakonkan watak Bane dalam The Dark Knight Rises (2012), "Mad" Max Rockatansky dalam Mad Max: Fury Road (2015), kembar Kray dalam Legend (2015).

Kehidupan awal
Hardy dilahirkan di Hammersmith, London, satu-satunya anak kepada Anne (née Barrett) dan Edward "Chips" Hardy. Beliau dibesarkan di Sheen Timur, London. Beliau belajar di Sekolah Tower House dan Sekolah Reed, kemudiannya di Sekolah Drama Richmond Drama disusuli dengan Pusat Drama London.

Karier

1998–2009
Hardy menyertai Pusat Drama London pada bulan September 1998 dan dikeluarkan lebih awal selepas mendapat watak John Janovec dalam minisiri HBO-BBC, Band of Brothers. Beliau membuat penampilan filem pertamanya dalam filem 2001, Black Hawk Down. Pada tahun 2003, Hardy muncul dalam filem dot the i dan kemudiannya pergi ke Afrika Utara untuk Simon: An English Legionnaire. Pada tahun yang sama, beliau muncul sebagai Shinzon dalam Star Trek: Nemesis. Beliau kembali ke England untuk tampil dalam filem 2003, LD 50 Lethal Dose.

Hardy muncul dalam minisiri BBC 2005 BBC, The Virgin Queen sebagai Robert Dudley. Hardy juga muncul dalam A for Andromeda. Pada tahun 2007, beliau muncul dalam drama BBC Two, Stuart: A Life Backwards sebagai Stuart Shorter. Pada bulan Februari 2008, beliau mempunyai peranan dalam filem British, WΔZ. Pada bulan September 2008, beliau muncul dalam RocknRolla sebagai Handsome Bob. Pada awal tahun 2009, Hardy membintangi Bronson. Pada bulan Jun 2009, Hardy membintangi The Take. Pada bulan Ogos 2009, beliau muncul dalam siri ITV, Wuthering Heights sebagai Heathcliff.

2010–sekarang
Pada tahun 2010, beliau membintangi sebagai Eames dalam filem sains fiksyen Christopher Nolan, Inception dimana beliau memenangi anugerah Bintang Meningkat Naik BAFTA. Hardy menggantikan Michael Fassbender dalam Tinker Tailor Soldier Spy. Hardy membintangi sebagai Tommy Riordan dalam Warrior. Filem ini ditayangkan pada 9 September 2011 oleh Lionsgate Films. Hardy juga membintangi This Means War, sebuah filem romantik komedi 2012. Beliau melakonkan watak Bane dalam The Dark Knight Rises. Beliau juga mempunyai peranan dalam Lawless (2012). Hardy telah menandatangani untuk melakonkan watak Sam Fisher dalam filem adaptasi siri permainan video, Tom Clancy's Splinter Cell. Beliau juga muncul dalam video muzik Riz Mc untuk lagu "Sour Times".

Hardy melakonkan watak Max Rockatansky dalam filem 2015, Mad Max: Fury Road. Lakonannya dipuji oleh pengkritik dan filem ini menerima pujian meluas serta mencapai kejayaan box office. 

Hardy juga muncul dalam siri BBC One, Taboo. Pada tahun 2015, beliau membintangi sebagai Reggie dan Ronnie Kray dalam filem thriller jenayah, Legend. Pada 7 Disember 2015, Hardy memenangi kategori Pelakon Lelaki Terbaik di Anugerah Filem Bebas British untuk lakonannya sebagai kembar Kray dan pada malam yang sama, beliau menghadiri pembukaan filem thriller, The Revenant di Dataran Leicester, London.

Kehidupan peribadi
Hardy berkahwin dengan Sarah Ward pada tahun 1999 tetapi perkahwinan ini berakhir dengan perceraian pada tahun 2004. Beliau mempunyai seorang anak lelaki, Louis Thomas (lahir 2008), bersama teman wanitanya, Rachael Speed, dimana beliau mempunyai hubungan bersama dari tahun 2004 sehingga 2009.

Pada tahun 2009, Hardy memulakan hubungan bersama pelakon, Charlotte Riley. Pasangan ini bertunang pada tahun 2010 dan berkahwin pada bulan Julai 2014. Pada bulan Oktober 2015, pasangan ini melahirkan anak pertama mereka.

Filmografi

Filem

 Tahun Tajuk Peranan Nota 2001 Black Hawk Down Spc. Lance Twombly Dikredit sebagai Thomas Hardy 2002 Star Trek: Nemesis Shinzon 2003  Straw 2003 dot the i Tom 2003 LD 50 Lethal Dose Matt 2004 Layer Cake Clarkie 2006 Minotaur Theo 2006 Marie Antoinette Raumont 2006 Scenes of a Sexual Nature Noel 2007 Flood Zack  2007 WΔZ Pierre Jackson 2007  Ayah  2008 Sucker Punch Rodders 2008 RocknRolla Handsome Bob 2008 Bronson Charles Bronson/Michael Peterson 2009 Thick as Thieves Det. Michaels  2009 Perfect Doktor Filem pendek 2010 Inception Eames 2011 Sergeant Slaughter, My Big Brother Dan Filem pendek 2011 Tinker Tailor Soldier Spy Ricki Tarr 2011 Warrior Tommy Riordan Conlon 2012 This Means War Tuck Hansen 2012 Bane 2012 Lawless Forrest Bondurant  2013 Locke Ivan Locke 2014 The Drop Bob Saginowski 2015 Child 44 Leo Demidov 2015 Mad Max: Fury Road Max Rockatansky  2015 London Road Mark  2015 Legend Ronald Kray / Reginald Kray  2015 The Revenant John Fitzgerald 

Televisyen
 Tahun Tajuk Peranan Nota 2001 Band of Brothers Pfc. John Janovec 2 episod 2005 Colditz 2nd Lt. Jack Rose 2 episod 2005  Robert Dudley, Earl of Leicester 3 episod 2005 Gideon's Daughter Andrew Filem televisyen 2006 A for Andromeda John Fleming Filem televisyen 2006 Sweeney Todd Matthew Filem televisyen 2007 Cape Wrath Jack Donnelly 5 episod 2007 Oliver Twist Bill Sikes 5 episod 2007 Stuart: A Life Backwards Stuart Shorter Filem televisyen 2008 Wuthering Heights Heathcliff 2 episod 2009  Freddie 4 episod 2013 Poaching Wars Diri sendiri 2 episod; juga penerbit eksekutif 2014 Peaky Blinders Alfie Solomons 5 episod2016TabooJames Keziah Delaney8 episod; juga penerbit eksekutif dan penulis

Pentas
 Tahun Tajuk Peranan Nota 2003 In Arabia We'd All Be Kings SkankTeater Hampstead 2003 Blood LucaTeater Royal Court 2007 The Man of Mode DorimantTeater Kebangsaan 2010 The Long Red Road SammyTeater Goodman

Rujukan

Bacaan lanjutan


Pautan luar





Category:Kelahiran 1977
Category:Pelakon lelaki Inggeris
Category:Pelakon lelaki United Kingdom
Category:Pelakon filem Inggeris
Category:Pelakon pentas Inggeris
Category:Pelakon televisyen Inggeris
Category:Penulis televisyen Inggeris
Category:Pengarah teater Inggeris
Category:Orang hidup